

# REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA: 620-01/14-01/06

URBROJ: 2186/12-02/02-14-2

Ivanec, 24. ožujka 2014.

 Na temelju članka 64. Statuta Grada Ivanca („ Službeni vjesnik Varaždinske županije“ br. 21/09) Gradonačelnik Grada Ivanca , donosi slijedeći

Z A K LJ U Č A K

 Utvrđuje se prijedlog Izvješća o realizaciji Programa javnih potreba u sportu Grada Ivanca u 2013. godini, te se dostavlja Gradskom vijeću na razmatranje i usvajanje.

GRADONAČELNIK

Milorad Batinić, dipl.ing.

 

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA: 620-01/14-01/06

URBROJ: 2186/12-02/02-14-1

Ivanec, 24. ožujka 2014.

 Na temelju članka 64. Statuta Grada Ivanca (“Službeni vjesnik Varaždinske županije” br. 21/09, 12/13, 23/13-pročišćeni tekst), Gradonačelnik, utvrđuje i podnosi Gradskom vijeću Grada Ivanca

# I Z V J E Š Ć E

# o realizaciji Programa javnih potreba u sportu

Grada Ivanca za 2013. Godinu

 Programom javnih potreba u športu Grada Ivanca za 2013. godinu („Službeni vjesnik Varaždinske županije“ br. 53/12,63/13) izvršena su sredstva u visini 1.426.817,46 kune, na način kako slijedi u tabličnom prikazu:

|  |  |  |
| --- | --- | --- |
| Program | Planirano 2013. | Izvršeno 2013. |
| Zajednica sportskih udruga (uključena i sredstva za manifestacije -33.500,00) | 683.500,00 | 683.500,00 |
| Školski sportski klubovi i udruge koje nisu članovi Zajednice | 20.000,00 | 12.000,00 |
| Zone sporta i rekreacije-projektna dokumentacija | 10.000,00 | 1.358,50 |
| Zona sporta i rekreacije „Jezera“ | 50.000,00 | 34.750,00 |
| Održavanje sportskih terena NK Ivanec | 33.000,00 | 33.000,00 |
| Održavanje sportskih terena NK Margečan | 17.000,00 | 15.370,00 |
| Uređenje sportskih igrališta | 515.456,56 | 449.616,56 |
| Najam sportskih objekata | 190.000,00 | 197.222,40 |
| UKUPNO | 1.518.956,56 | 1.426.817,46 |

GRADONAČELNIK:

Milorad Batinić, dipl.ing.

O b r a z l o ž e n j e

uz Izvješće o realizaciji Programa javnih potreba u sportu

Grada Ivanca za 2013. godinu

Radi ostvarivanja zajedničkih interesa u športu, na području jedinica lokalne samouprave osnivaju se športske zajednice. Članovi športskih zajednica u gradovima su pravne osobe iz sustava športa. Članovi športskih zajednica mogu biti i druge pravne osobe čija je djelatnost značajna za šport i u vezi sa športom. Športske zajednice u svom djelokrugu usklađuju aktivnosti svojih članova, potiču i promiču šport u skladu s Nacionalnim programom športa, osobito šport djece, mladeži i studenata i osoba s invaliditetom, objedinjuju i usklađuju programe športa te predlažu program javnih potreba u športu i sudjeluju u njegovu ostvarivanju, skrbe o kategoriziranim športašima i svojim aktima uređuju opseg i način ostvarivanja njihovih prava. Sredstva za djelatnost Zajednice športskih udruga grada Ivanca izvršena su unutar planiranog iznosa u visini od 683.500,00 kuna koji je prema utvrđenim kriterijima rasporedila Zajednica športskih udruga grada Ivanca športskim klubovima i udrugama s područja grada Ivanca koje djeluju unutar Zajednice, što je obveza prema odredbama Zakona o sportu, koji u svojim odredbama određuje obveze Grada o čemu se podnosi posebno izvješće Zajednice u tabelarnom prikazu koje prileži ovom Izvješću.

Za održavanje sportskih terena NK Ivanec i NK Margečan sve s ciljem zadržavanja kvalitetne razine korištenja terena od strane nogometnih klubova u smislu treninga i natjecanja utrošena su sredstva u visini od 48.370,00 kuna.

|  |
| --- |
|  S ciljem omogućavanja odvijanja sportskih aktivnosti sportskih klubova i udruga koji djeluju na području Grada Ivanca odnosno korištenje sportskih dvorana osnovnih i srednje škole bez naknade, u proračunu Grada Ivanca osiguravaju se sredstva za najam dvorana, te se na taj način klubovima i udrugama s područja Grada Ivanca omogućava korištenje sportskih dvorana bez naknade sukladno posebno zaključenim ugovorima između škola i zajednice sportskih udruga sve obzirom na činjenicu da Grad Ivanec osim otvorenih igrališta i objekata koji se koriste kao pomoćni objekti, nema u vlasništvu javnu sportsku građevinu koja se trajno koristi u izvođenju programa javnih potreba u sportu, na taj osigurava se prostor za odvijanje aktivnosti u sportskoj dvorani srednje i osnovne škole, za čiji najam su namijenjena sredstva u programu javnih potreba u sportu koja su realizirana u visini od 197.222,40 kuna, a za uređenje i izgradnju sportske infrastrukture po ugovorima temeljem provedenog postupka javne nabave iz prethodnih razdoblja utrošeno je 449.616,56 kuna. Upravni odjel za općeposlove i društvene djelatnosti |